המתח בדרום נמשך - לצד הניסיונות להביא לרגיעה באזור: כ-20 פצצות מרגמה ורקטות נורו מהבוקר לעבר יישובי הדרום. הפצצות והרקטות נפלו בשטחים פתוחים. לא היו נפגעים. במהלך סוף השבוע נספרו כ-150 שיגורים לעבר שטח ישראל. במערכת הביטחון אומרים היום שהחמאס ספג פגיעה קשה ולכן צמצם את הירי. למרות שבישראל מבהירים שצריך לשקם את כושר ההרתעה, מאותתים לחמאס כי אם ינצור את האש - גם ישראל תפסיק לפעול.כל העדכונים על ההסלמה בדרום - בחדשות 2 בפייסבוקההתפתחויות האחרונות:• גורם פלסטיני בכיר דיווח לסוכנויות הידיעות כי הפלגים הפלסטינים הודיעו על הפסקת אש. • שתי רקטות קסאם נפלו בשטחים פתוחים במועצה האזורית חוף אשקלון. איש לא נפגע ולא נגרם נזק.• פיקוד העורף הסיר את המגבלות שהומלצו בנוגע להתקהלויות ולמוסדות החינוך.• ראש הממשלה ביקר בסוללת "כיפת ברזל" ושיבח את פעולת המערכת. עם זאת הדגיש נתניהו: "לא נוכל להגן על כל בית".• מחר יתחדשו הלימודים במוסדות החינוך המיוחד ובמועדוניות בערים באר שבע, אשקלון ואשדוד. זאת לאחר שלא פעלו היום בשל המצב הביטחוני. שאר מוסדות הלימוד נמצאים בחופשת הפסח.• הקבינט המדיני-ביטחוני הנחה את כוחות הביטחון להביא להפסקת הירי לעבר אזרחי ישראל.• מזכ"ל הליגה הערבית עמרו מוסא קרא למדינת נאט"ו להטיל סגר אווירי בשמי עזה ולמנוע תקיפות של חיל האוויר הישראלי.• סמוך לשעה 16:00 התפוצצה רקטה בשטח פתוח מדרום לאשקלון. אין נפגעים ולא נגרם נזק.• מצבו של דניאל ויפליך בן ה-16, שנפצע אנוש בירי טיל הנ"ט על אוטובוס התלמידים בצומת סעד, מוסיף להיות קשה. אין שיפור במצבו והוא עדיין לא התעורר מהתרדמת.
פיקוד העורף מרענן הנחיות לתושביםבהתאם להערכת המצב הסיר פיקוד העורף את המגבלות שהומלצו בנוגע להתקהלויות ולמערכות החינוך. "מדינות פיקוד העורף לתושבי הדרום הינה שגרה דרוכה", נמסר.להלן ההנחיות למצב השגרה: בהשימע אזעקה או קול נפץ יש להיכנס למרחב המוגן על פי פרק הזמן העומד לרשותנו. יש להמתין 10 דקות ורק אז למצאת ממיגון.פיקוד העורף מדגיש כי אין שינוי בהנחיות ההתגוננות לציבור או במתן ההתרעה לציבור בעקבות פעילות מערכת "כיפת ברזל" וזאת משום שהמערכת אינה נותנת מענה הגנתי מלא לירי, לפיכך יש להישמע להנחיות פיקוד העורף ולהקפיד על זמן ההמתנה במרחב המוגן 10 דקות מרגע הישמע האזעקה או קול הנפץ.